ການ​​ຊ້ອມລົບ ຂອງກຳລັງ ນາໆຊາດ ຢູ່​ເກາະກ໊ວາ​ມ ຖືກ​ໂຈະຊົ່ວຄາວ 
ຝຣັ່ງ, ອັງກິດ, ຍີ່​ປຸ່ນ, ​ແລະ​ສະຫະລັດ ​ພາກັນ​ກຽມພ້ອມ ​ທີ່​ຈະ​ເຂົ້າຮ່ວມ​ ການ​ຊ້ອມ​ລົບ ທີ່​​ແນ​ໃສ່​ ໃຫ້​ເຫັນ​ເຖິງ​ການສະໜັບະໜຸນ ​ແກ່​ເສລີພາບ​ການ​ເດີນ​ເຮືອ ໃນ​ເຂດໜ່ານນໍ້າ​ສາກົນ.
ການຝຶກຊ້ອມທະຫານທີ່ມີການເຂົ້າຮ່ວມຂອງຫລາຍປະເທດຢູ່ທີ່ເກາະກ໊ວາມໄດ້ຖືກ ເລື່ອນເວລາອອກໄປ ໃນຂະນະທີ່ເຮືອຍົກພົນຂຶ້ນບົກຂອງຝຣັ່ງແລ່ນຕໍາກ້ອນຫີນໃນ ວັນສຸກມື້ນີ້ ຝຣັ່ງ, ອັງກິດ, ຍີ່ປຸ່ນ, ແລະສະຫະລັດ ພາກັນກຽມພ້ອມທີ່ຈະເຂົ້າຮ່ວມການຊ້ອມລົບ ທີ່ແນໃສ່ໃຫ້ເຫັນເຖິງການສະໜັບະໜຸນແກ່ເສລີພາບການເດີນເຮືອໃນເຂດໜ່ານນໍ້າ ສາກົນ ແລະເປັນການຕ້ານຄືນຕໍ່ການທີ່ຈີນເອົາທະຫານຂອງຕົນໄປປະຈໍາຢູ່ໃນຂົງ ເຂດດັ່ງກ່າວ ນັບມື້ ນັບຫລາຍຂຶ້ນ ຍັງບໍ່ມີໃຜຮູ້ໄດ້ຢ່າງຈະແຈ້ງເທື່ອວ່າ ການຝຶກຊ້ອມດັ່ງກ່າວຈະກໍານົດໃຫ້ມີຂຶ້ນເມື່ອໃດ ຈີນໄດ້ອ້າງເອົາກໍາມະສິດຕໍ່ເຂດທະເລຈີໃຕ້ເກືອບໝົດ ຊຶ່ງເປັນເຂດທີ່ປະເທດດັ່ງກ່າວ ໄດ້ສ້າງເກາະທຽມເຈັດແຫ່ງ ແລະພາໃຫ້ປະເທດອື່ນຕິຕຽນຢ່າງໜັກ ຈີນເວົ້າວ່າ ໝູ່ເກາະດັ່ງກ່າວຖືກສ້າງຂຶ້ນມາເພື່ອຮັບໃຊ້ຈຸດປະສົງທາງພົນລະເຮືອນ ໂດຍສະເພາະກໍຄື ເພື່ອປົກປ້ອງກໍາປັ່ນບັນທຸກສິນຄ້າທີ່ມີມູນຄ່າ ປະມານ 5 ພັນຕື້ໂດ ລາຕໍ່ປີ ທີ່ເດີນທາງໄປຜ່ານເຂດໜ່ານນໍ້ານັ້ນ ຈີນໄດ້ປະຕິເສດຂໍ້ກ່າວຫາທີ່ເວົ້າວ່າ ປະເທດຈີນ ກໍາລັງຫັນເອົາເຂດທະເລຈີນໃຕ້ ໃຫ້ເປັນ ເຂດທີ່ມີທະຫານປະຈໍາຢູ່ ເຖິງແມ່ນວ່າ ນາຍົກລັດຖະມົນຕີຈີນ ທ່ານ Li Keqiang ຈະເວົ້າວ່າ ອຸປະກອນທີ່ນໍາໄປໃຊ້ ຢູ່ໃນໝູ່ເກາະນັ້ນ ແມ່ນເພື່ອຮັກສາ "ເສລີພາບໃນການເດີນເຮືອ" ກໍຕາມ ຈີນໄດ້ໃຫ້ຄໍາຮັບປະກັນວ່າ ຕົນຈະບໍ່ກີດຂວາງການເດີນທາງຂອງກໍາປັ່ນຕ່າງໆ ຫລື ເຮືອບິນຢູ່ໃນເຂດດັ່ງກ່າວ ເຖິງແມ່ນວ່າ ຄົນຍັງມີຄວາມສົງໄສກັນວ່າ ເປັນຫຍັງຈຶ່ງມີ ເຮືອລົບ ແລະເຮືອບິນລົບຂອງທະຫານຢູ່ທີ່ນັ້ນ